lv lv lv lv lv en en en en en en th lv lv lv lv lv lv lv az lv lv lv lv lv lv lv lv en sv en lv lv fr fr eo fr lv lv lv lv lv lv sl fr lv es ru es en nl lv de lv es ru es en de lv lv lv en en en en en en th lv lv lv lv lv lv lv az lv lv lv lv lv lv lv lv en sv lv fr fr eo fr lv lv lv lv lv eo en en sl fr nl lv lv en en en lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv en lv lv lv en lv lv lv id lv en lv lv lv lv lv lv lv lv lv lv en lv lv lv lv lv lv lv lv lv en lv lv lv lv lv id lv lv lv lv lv lv en lv lv lv lv lv lv lv lv lv en lv lv lv lv en lt lv lv en lv lv lv lv ru lv lv lv lv lv lv lv lv cs lv lv lv lv lv sl lv lv lv lv en lv lv lv lv
Bezmaksas piegāde virs 100 EUR*
Dabiskā kosmētika ādas kopšanai ziemas sezonā
Mūsdienu sabiedrībā šobrīd dominē viedoklis – “wella-geing”, proti, pieņemt sevi tādu, kāda tu patiesībā esi. Tas attiecas arī uz tām daiļā dzimuma pārstāvēm, kurām vairs nav ne 20, ne 30.
Savs vecums nav jānoliedz un nav jāmēģina to noslēpt, jo sievietes, kas par sevi rūpējas, ir skaistas jebkurā vecumā. Lai to panāktu, nav nepieciešamas lielas pūles, bet pārdomāti sev jāizvēlas kvalitatīva dabiskā kosmētika, kas ādu padarīs veselīgāku, košāku un mirdzošāku.
Aukstais gadalaiks vienmēr nāk ar dažādiem izaicinājumiem mūsu ādai. Pastiprinātu uzmanību prasa gan sejas, gan roku un ķermeņa ādas kopšana. Lai saglabātu to veselīgu, nepieciešams izmantot piemērotus kosmētiskos līdzekļus. Tādus piedāvā Latvijas dabiskās dermokosmētikas ražotājs LABRAINS. Tas ir Latvijā radīts dabiskās ādas kopšanas produktu zīmols, kas izstrādājis inovatīvus un videi draudzīgus augstas kvalitātes ražojumus ādas kopšanai ikdienā.
Rudens un ziemas sezonā nereti raizes sagādā sausa āda, kuru novēro aptuveni katram piektajam cilvēkam. 1Tā var būt kā iedzimta īpatnība vai arī hroniska ādas slimības izpausme. Aukstā laikā samazinās ādas tauku dziedzeru darbība, tāpēc āda var kļūt sausāka. Ādā pazeminās apasiņošana, kā rezultātā šūnās ir samazināta skābekļa piegāde, bet tas pastiprina oksidatīvo stresu. 2 Šāds stress rodas, ja pastāv līdzsvara trūkums starp brīvo radikāļu (aktīvas molekulas, kuras reaģē ar ādas taukiem, olbaltumvielām, DNS, tādējādi izjaucot to struktūru) un antioksidantu (neitralizē brīvos radikāļus) aktivitāti. 3
Pareizi funkcionējot, brīvie radikāļi var palīdzēt cīnīties pret patogēniem – toksiskām vielām, sēnēm, vīrusiem u.tml., kuri izraisa infekcijas. Taču, ja brīvo radikāļu ir vairāk, nekā antioksidanti spēj uzturēt līdzsvarā, tie patiešām kaitē organisma audiem, it sevišķi, ja to darbībā jau pastāv disfunkcija, piemēram, sausai ādai ir samazināts lipīdu slānis. 4
Pilnībā izvairīties no brīvo radikāļu iedarbības un oksidatīvā stresa nav iespējams, tomēr ir zināms, ko iesākt, lai samazinātu tā ietekmi uz ķermeni. 5 Galvenais – palielināt antioksidantu līmeni un samazināt brīvo radikāļu veidošanos, ideālā gadījumā – panākt, lai brīvie radikāļi un antioksidanti būtu līdzsvarā. To var sekmēt ar veselīga uztura, pietiekama miega, regulāras, mērenas vingrošanas palīdzību, kā arī ar veselīgu vidi. Visbeidzot der atcerēties, ka oksidatīvais stress veicina ne tikai ādas, bet visa ķermeņa novecošanos.
Sausa āda var būt raupja, apsārtusi, ar plaisām vai ādas lobīšanos, kā arī tā kļūst jutīgāka, niez un izsauc pat sāpes. Ilgstošs ādas sausums var būt saistīts ar iekaisumu. Jebkuri ādas barjeras traucējumi rada paaugstinātus riskus uz ādas infekcijām. Sausa āda iespējama gandrīz ikvienam, taču tā ir atkarīga arī no ārējiem faktoriem, piemēram, sauss klimats, vēsākas temperatūras, bieža mazgāšanās, sārmainu mazgāšanās līdzekļu lietošana u.c. Turklātpētījumi ir pierādījuši ādas īpatnības un fizioloģijas procesus atkarībā no katra cilvēka ādas rases piederības. Īpatnības ir saistītas ar ādas raga jeb virsējā slāņa ūdens daudzumu un ikdienas paradumiem, kā arī lietotiem kosmētiskajiem līdzekļiem.
Sausa āda var būt saistīta arī ar dzīvesveidu un organisma iekšējiem faktoriem, piemēram, nepietiekamu uzturu, nieru mazspēju un nevēlamu iedzimtību, kas veicina ādas mitruma zudumu. Cilvēkiem, kam ir sausa āda, jāievēro viens būtisks noteikums – viņu izvēlētajiem ādas kopšanas līdzekļiem nevajadzētu saturēt patogēnus - plastmasu, fenoksietanolu, arī dabiskajā kosmētikā lietotus šķīdinātājus un konservantus, piemēram, benzoskābi, nātrija benzoātu, pentilēnglikolu, kaprilglikolu, kas izšķīdina arī ādas taukskābes. Tāpat ir jāpiemin, ka sausas un jutīgas ādas īpašniekiem ir ļoti rūpīgi jāizvēlas sejas attīrīšanas un kopšanas produkti ar līdzsvarotu pH līmeni, lai tas stabilizētu ādas mikrobiomu un stiprinātu tās virskārtu, kā arī nesaturētu ēteriskās eļļas un alergēnus, tādus kā limonēns, linalols u.tml.
Jāizvēlas pareizi ādas kopšanas līdzekļi
Ziemā sausu un jutīgu ādu pat iesaka attīrīt ļoti saudzīgi, vienlaikus mitrinot un barojot. LABRAINS piedāvā sauso mazgāšanu ar Oil – to – milk  eļļu, kuru lieto uz sausas ādas, tādā veidā aizsargājot tās virskārtu no ūdens nevēlamās iedarbības. Kad rodas sausuma sajūta, ādu mitrina ar micelāro ūdeni, kas vienlaikus kalpo kā toniks un mitrinošs prebiotiķis. To nenoskalo, jo tā sastāvā iekļautas dabiskas mazgājošas vielas minimālā efektīvajā koncentrācijā, un atstāj uz sejas, lai sasniegtu vēlamo rezultātu – ādas mitrināšanu, kā arī pH un mikrobioma līdzsvara iegūšanu. Ja ir ļoti sausa un jutīga āda, Oil – to – milk var noņemt tikai ar LABRAINS micelāro ūdeni. Atveseļošanās periodā ir svarīgi dušā un vannā censties neuzturēties vairāk nekā 2 minūtes. Pēc tam lieto RESISTAGE SCULPTOR serumu, pagaida pusstundu un uzklāj nakts krēmu (ļoti sausas ādas gadījumā iesakām serumu no rīta un vakarā uzklāt divreiz – uzklāj serumu, pēc 30 minūšu pauzes uzklāj vēl otru seruma kārtu, un beigās visu pārklāj ar krēmu). Pīlinga maskas lietošanu ļoti sausas ādas gadījumā labāk mēģināt vienu reizi nedēļā. Ādas kopšanas līdzekļiem ziemā jābūt ar mitrinošu darbību. Mitrinātāji ir vielas, kas paredzētas, lai uzlabotu un uzturētu ādas barjeru. Tie kalpo kā līdzeklis, lai samazinātu dehidratācijas līmeni, nodrošina fotoprotektīvu (aizsardzību pret Saules starojumu), kā arī ir apveltīti ar antioksidantu īpašībām.
Vispirms Oil – to – milk (no rīta un vakarā), pēc tam:
Micelārais ūdens (no rīta un vakarā);
RESISTAGE serums (no rīta un vakarā), ja ir ļoti sausa āda, vakaros var uzklāt 2 reizes serumu un pēc tam krēmu;
RESISTAGE nakts krēms (no rīta un vakarā);
BB krēms vai plaša spektra UVA/UVB aizsardzības krēms – no rīta, bet pēc vajadzības to var atkārtoti uzklāt uz ādas, noteikti pirms došanās ārā uz sportiskām aktivitātēm;
Pīlinga maska – reizi nedēļā.
Sejas pīlinga maska SKIN – PERFECTING izlīdzina un atjauno ādu
Šis kosmētikas līdzeklis ir piemērots visiem ādas tipiem. Tas nozīmē augstākās kvalitātes vieglu, atjaunojošu pīlingu sejas ādas veselīguma nodrošināšanai. Ar šo mitrinošo, nekairinošo sejas masku panāk visaugstākā SPA līmeņa mirdzumu mājas apstākļos.  Sastāvā esošais lamelārā ūdens gels, neizraisot iekaisumu, progresīvi un kontrolēti izkliedē alfa-hidroksiskābes (AHA), lai bez kairinājuma nodrošinātu AHA sniegtās priekšrocības. Tas padara šo produktu par ideālu risinājumu, lai izlīdzinātu un atdzīvinātu pat visjutīgāko ādu.
Šī sejas maska samazina redzamos plankumus, palīdz noņemt ādas virsmas atmirušās šūnas, taukus, baktērijas un uzlabo ādas struktūras izskatu. Vēl viena īpaša sastāvdaļa šajā vienreizīgi maigajā sejas pīlinga formulā ir rizobijas sveķi – unikāls biopolimērs, ko iedvesmojusi dabas bagātība un kas uztur ādas mitrumu. Tas nodrošina ilgstošu, atsvaidzinoši nomierinošu iedarbību un ievērojami samazina tumšos lokus zem acīm, vienlaikus apgādājot ādu ar ūdeni un palīdzot uzlabot līniju un grumbu izskatu. Āda iegūst jauneklīgu mirdzumu, jo top gludāka, maigāka un vienmērīgāka. SKIN–PERFECTING ir piemērota visiem ādas tipiem, ieskaitot jutīgu ādu.
Ir klīniski pierādīts, ka regulāra šīs maskas lietošana sniedz sekojošus uzlabojumus:
viegli noņem atmirušās šūnas, taukus, toksīnus un baktērijas;
izšķīdina atmirušās ādas šūnas, atver ādas tauku dziedzerus, tādējādi nodrošinot optimālu citu ādas kopšanas produktu uzsūkšanos;
noder kā īpaši mitrinošs risinājums blāvai ādai, smalkām līnijām, grumbām, nevienmērīgam ādas tonim un nevienmērīgai ādas tekstūrai;
atbrīvo ādu no atmirušām raga šūnām, piešķir redzami atsvaidzinātu un mirdzošu izskatu.
Sejas maskas lietošana ir vienkārša. Uz tīras, sausas vai mitras ādas uzklāj vienmērīgu produkta kārtu. Ļauj šim slānim pilnībā nožūt, pēc tam noskalo ar remdenu ūdeni. Tad, atkarībā no vēlamajiem rezultātiem vai jūsu ādas īpašajām vajadzībām, lieto vispiemērotāko LABRAINS serumu un sejas krēmu (RESISTAGE vai REDRESS). Vislabāk lietot vakarā, divreiz nedēļā. Uz maskas, kad tā nožuvusi, var uzklāt citus produktus. Precīzāks kosmētikas līdzekļa lietošanas apraksts pieejams šeit.
Eļļas – pieniņa sejas attīrīšanas līdzeklis OIL–TO–MILK padara ādu maigu un gludu
Šis augstvērtīgais dabisko eļļu un aktīvo vielu maisījums aizsargā ādas barjerfunkciju, nodrošinot nevainojamu brīvo taukskābju līdzsvaru. Bagātināts ar probiotiku bāzes aktīvo vielu, kas radīta, fermentējot Lactobacillus baktērijas, kam piemīt spēcīgas antibakteriālas īpašības. Tas panāk ļoti dziļu mitrināšanu, labi noderēs normālai un sausai ādai, ideāli piemērots ļoti sausai un jutīgai. Šis sejas tīrīšanas līdzeklis palīdz izšķīdināt un noņemt dekoratīvo kosmētiku, netīrumus, nemazinot ādas dabisko mitrumu un padarot ādu maigu un gludu. Satur zeltainās brūnaļģes (Laminaria Ochroleuca) ekstraktu – šo jūras augu aktīvo sastāvdaļu. Šis tīrīšanas līdzeklis patiešām liks jūsu ādai mirdzēt no iekšienes.
Lietojot katru dienu, OIL–TO–MILK:
veido aizsargājošu, netaukainu, mitrinošu un barojošu slāni;
uzlabo ādas elastību un tvirtumu;
padara ādu maigu un zīdainu;
piešķir jūsu ādai mirdzumu un jauneklīgāku izskatu.
Lietošanai iemasējiet OIL–TO–MILK sausā ādā, ieskaitot lūpas un ādu ap acīm, pievienojiet nedaudz ūdens, lai eļļa pārvērstos tīrīšanas pieniņā. Rūpīgi noskalojiet ar remdenu ūdeni. Lai ātri līdzsvarotu ādas pH līmeni un uzlabotu imunitāti, uzreiz pēc tam iesakām lietot CLEANSEA micelāro ūdeni. Tad, atkarībā no vēlamajiem rezultātiem vai jūsu ādas īpašajām vajadzībām, lietojiet vispiemērotāko LABRAINS serumu un sejas krēmu (RESISTAGE vai REDRESS). Precīzāk: šeit.
Sejas ādas atjaunošanai lieti noderēs krēms RENOVATION SCULPTOR
Šis līdzeklis paredzēts sejas ādas nostiprināšanai un atjaunošanai, kā arī novērš un mazina krunciņu veidošanos. Tas ir bagātīgs, maigi aromātisks un dziļi mitrinošs, paredzēts visiem ādas tipiem ar novecošanās pazīmēm. Krēma formula izstrādāta, lai sniegtu izcilu aizsardzību ādai un tās mikrobiotai, kā arī uzlabotu ādas dabisko aizsargspēju un samazinātu ikdienas un jo īpaši aukstā gadalaika mainīgā klimata izraisītā stresa ietekmi. Krēmam ir ātras iedarbības sastāvs ar krunciņas izlīdzinošu sejas un dekoltē liftinga efektu, kas vienlaikus arī samazina ādas sausumu, raupjumu un niezi. Ideāls brīvo taukskābju līdzsvars papildinājumā ar efektīvu un inovatīvu dabisko sastāvdaļu kombināciju ietver ķērpju ekstraktu, hialuronskābes kompleksu un augu cilmes šūnas. Tā spēcīgais biomehānisms uzlabo ādas tvirtumu un ar izcilu gaismu atstarojošu efektu piešķir sejai labi koptu, jauneklīgu izskatu.
Klīniski pierādīts, ka krēmā iekļautās sastāvdaļas:
paaugstina šūnu vitalitāti stresa apstākļos līdz 20 % un normālos apstākļos – līdz 58 %;
palielina hialuronskābes sintēzi dermā līdz 92 %;
atjauno ādas lipīdu slāni un palielina ādas elastību līdz 34 %;
aizsargā ārpusšūnu matricu un palielina ādas biezumu līdz 26 %;
aizsargā šūnas kodolu no novecošanās;
uzlabo sejas Y formu, samazinot grumbiņas uz kakla līdz 32 %.
LABRAINS speciālisti iesaka lietot krēmu katru dienu no rīta, uzklājot uz tīras sejas, kakla un dekoltē zonas. Lai iegūtu labāku efektu, ieteicams ikdienas ādas kopšanā iekļaut CLEANSEA sejas attīrīšanas līniju un piemērotāko RESISTAGE vai REDRESS serumu, kā arī RESISTAGE Night Restoration Architect krēmu. Vairāk par lietošanu dažādiem ādas tipiem un ņemot vērā dažādas nianses, šeit.
Pret novecošanās pazīmēm palīdzēs serums sejas ādas atjaunošanai RENOVATION SCULPTOR
Šis dabiskās kosmētiskas līdzeklis paredzēts visiem ādas tipiem ar novecošanās pazīmēm. RENOVATION SCULPTOR ir intensīvas iedarbības serums ar dažādām hialuronskābēm augstā koncentrācijā, kas dziļi mitrina un stimulē metabolismu dermā. Tā ir unikāla, zinātniski apstiprināta, dabiska un inovatīva antioksidantu kombinācija ar E vitamīnu un dzērveņu sēklu eļļu, kas baro ādas šūnas un neitralizē brīvos radikāļus. Seruma sastāvs piepilda ādu kā filleris, nodrošinot ilgstošu un tūlītēju iedarbību novecošanās pazīmju mazināšanai. Tam ir grumbiņas izlīdzinošs un liftinga efekts, kas atsvaidzina ādu un padara to starojošāku un elastīgāku.
Klīniski pierādīts, ka serumā iekļautās sastāvdaļas:
sešās stundās samazina dziļo "vārnu kājiņu" grumbu daudzumu līdz pat 26,5 %;
stundas laikā samazina smalko "vārnu kājiņu" grumbu garumu līdz 8,7 %;
atjauno ādas dabisko imunitāti, stimulējot specifisku antibakteriālo peptīdu izdalīšanos;
dziļi iesūcas un piepilda ādu ar hialuronskābēm;
veicina ādas šūnu atjaunošanās procesu.
Šo līdzekli ieteicams lietot katru dienu no rīta un vakarā, uzklājot uz tīras sejas, kakla un dekoltē zonas. Lai iegūtu labāku efektu, iesakām ikdienas ādas kopšanas rutīnā iekļaut CLEANSEA sejas attīrīšanas līniju un piemērotākos RESISTAGE vai REDRESS sejas krēmus.
Sejas ādas aizsargspēju atjaunos nakts krēms NIGHT RESTORATION ARCHITECT
Šis dabiskais produkts paredzēts intensīvai novecošanās pazīmju novēršanai un mazināšanai. Tas piemērots visiem ādas tipiem ar novecošanās pazīmēm. NIGHT RESTORATION ARCHITECT ir īpaši bagātīgs, dziļas iedarbības krēms ar zīdainu tekstūru un maigu aromātu. Tas izstrādāts, lai dienas beigās intensīvi barotu un atjaunotu sejas un dekoltē zonas ādu pēc apkārtējās vides, īpaši pilsētvides, piesārņojuma kaitīgās iedarbības. Tā sastāvā ietilpst zinātniski apstiprināta dabisko sastāvdaļu kombinācija, kas ietver Ruiša pūķgalvi, dzērvenes un dažādas molekulmasas hialuronskābes, kuras miegā efektīvi stimulēs jūsu ādas dabisko atjaunošanos, veicinās kolagēna sintēzi un aizsargās ādas barjerfunkciju.
Klīniski pierādīts, ka krēmā iekļautās sastāvdaļas:
samazina ādas pigmentācijas plankumus līdz pat 40 %;
padara ādu mirdzošu un gludu;
nodrošina nevainojamu mitruma līdzsvaru;
veicina šūnu atjaunošanos līdz 15 %;
aizsargā ādas barjerfunkcijas, stimulējot keramīdu veidošanos;
palēnina novecošanās procesu un samazina krunciņas;
aktivizē ādas šūnu atjaunošanos;
pastiprina ādas dabisko aizsardzību.
Šo krēmu ieteicams lietot katru vakaru, uzklājot uz tīras sejas, kakla un dekoltē zonas. Lai iegūtu labāku efektu, iesakām ikdienas ādas kopšanā iekļaut CLEANSEA sejas attīrīšanas līniju un piemērotāko RESISTAGE vai REDRESS serumu. Rīta rutīnā iesakām iekļaut RESISTAGE Renovation Sculptor krēmu. Detalizēta lietošanas tabula pieejama šeit.
Vispārīgi ieteikumi ādas kopšanai rudenī un ziemā
Sejas kopšanu var papildināt ar dažāda veida serumiem. Mitrinošos krēmus jālieto pirms gulētiešanas, savukārt barojošos – no rīta.
Lai pasargātu sejas ādu, rudenī vai lietainā laikā nepieciešams saules aizsargkrēms ar SPF 30 vai arī ar ikdienas krēmu, kurš jau satur aizsardzību pret UV stariem. Tāpat aptiekās ir iespējams iegādāties šķidros vai uzsmidzināmos aizsarglīdzekļus, kas paredzēti taukainai ādai un neaizsprosto poras.
Arī saulainā laikā ziemā būs nepieciešami saules aizsargkrēmi ar SPF. Tāpat tas jālieto arī gadījumos, kad dodaties brīvā dabā, piemēram, braucat slēpot. Sniegotos laukos vai kalnos saules staru intensitāte ir daudz lielāka, jo sniegs atstaro un līdz ar to iedarbība ir īpaši spēcīga.
No rītiem 30 minūtes pirms iziešanas ārā uz ādas būtu jāuzklāj saules aizsargkrēms vai arī dienas krēms, ja tā sastāvā ir vielas, kas nodrošina aizsardzību pret UV stariem. LABRAINS šim nolūkam ir jauns BB krēms LABRIGHTS. Laba alternatīva varētu būt arī šobrīd nopērkami dabiskie minerālu pūderi ar aizsardzību pret UV stariem.
Cilvēkiem, kuriem ir rozācija, sausa āda, akne, šāds saules aizsargfiltru saturošs krēms būs nepieciešams regulāri. Vējš, mitrums un saule ir vissliktākā kombinācija, jo tā ādu kairina un pārsausina.
Ķermeņa ādas attīrīšanai labāk lietot eļļas vai krēmveidīgus mazgāšanas līdzekļus, kā arī tādus, kam pievienotas mitrinošas vielas. Tie palīdzēs atjaunot ādas dabisko aizsargslāni, kā arī nodrošinās to ar barojošajām un mitrinošajām vielām, ko āda zaudē mazgāšanās laikā. Reizē nepieciešams izvairīties no sārmainu ziepju un spirtu saturošu līdzekļu lietošanas.
Pēc mazgāšanās ieteicams lietot mitrinošu līdzekli, piemēram, losjonu vai ķermeņa krēmu. Mitrinošu līdzekļu sastāvā esošās vielas āda uzņems vislabāk, ja līdzekli uzklās uzreiz pēc dušas, uz nosusinātas, bet ne sausas ādas.
Mūsu komanda vienmēr gatava palīdzēt ar konsultācijām
Nobeigumā var piebilst, ka mūsdienās ir pieejami daudzi un dažādi kosmētikas līdzekļi, kas atšķiras gan pēc sastāva (ir dabiskie un sintētiskie jeb mākslīgi radītie), gan pēc pielietošanas veida, nozīmes un specifikas. Nemaz nav viegli šajā visā klāstā orientēties un vienmēr izvēlēties dotajā brīdī piemērotāko produktu, jo ik pa laikam gadās kāda neparedzēta, līdz tam nezināma problēma vai situācija, kas liek neziņā apmulst – ko nu iesākt? Tādēļ LABRAINS komanda, kas sevī apvieno zinošus speciālistus ar maģistru un doktoru grādiem un vairāk nekā 15 gadu kopējā darba pieredzi kosmētikas nozarē, labprāt sniegs konsultācijas jebkuram interesentam un palīdzēs katram izvēlēties piemērotāko risinājumu.
Pieteikties uz konsultāciju vai vienkārši sazināties var SIA Labrains kontaktu sadaļā mājaslapā, vai zvanot pa telefonu +371 28 010 107, kā arī rakstot uz e-pastu: info@labrains.eu.
Produktus iespējams iegādāties tiešsaistes veikalā vai arī uz vietas birojā Rīgā, Maskavas ielā 127, darba dienās no 10.00 līdz 16.00.
1 Raksts "Gada aukstie mēneši un mūsu āda", "Mājas Daktera" speciālizlaidums, 2020. gada novembris.
2 Raksts "Ādas veselība un aizsardzība. Kopšana rudenī un ziemā"
3https://antiaging.lv/raksti/oksidativais-stress (publicēts "Mājas Daktera" speciālpielikumā Nr.4, 2021.
4 Antioksidantu līmeņa noteikšana (Biozoom) (https://www.vivendicentrs.lv/lv/services/vispareja-veseliba/antioksidantu-limena-noteiksana-biozoom)
5 Kas ir oksidatīvais stress un kā tas ietekmē jūsu veselību? - 2021 (https://liv.lifehackk.com/what-is-oxidative-stress)
Atstājiet savu e-pastu, lai saņemtu jaunumus par mūsu produkciju pirmais!
Droša un uzticama iepirkšanās
100% naudas atgriešanas garantija
Drošs maksājums: 256 bitu SSL šifrēta tehnoloģija
Tikai uzticami piegādes partneri
Preču piegāde un atgriešana
Privātuma un sīkdatņu politika
Autortiesības - visas tiesības aizsargātas
Adrese: Maskavas iela 127, Rīga, LV-1003, Latvija | E-pasts: info@labrains.eu | Telefons: +371 2 8010107
Labrains SIA | Reģ. Nr. 40203171808 | PVN Reģ. Nr.LV40203171808 | Juridiskā adrese: Maskavas iela 127A, Rīga, LV-1003
Informējam, ka šajā tīmekļa vietnē tiek izmantotas sīkdatnes (angļu val. "cookies"). Turpinot lietot šo vietni, jūs piekrītat noteikumiem - Lietošanas noteikumi. rādīt vairāk